Source: https://www.forin.gr/articles/article/36578/oaed-perissoteres-apo-2-500-aithseis-mesa-se-48-wres-gia-to-neo-programma-katartishs-oaed-google-elladas-gia-3-000-neous-anergous
Timestamp: 2020-08-05 07:12:51+00:00
Document Index: 5738258

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΟΑΕΔ: Περισσότερες από 2.500 αιτήσεις μέσα σε 48 ώρες για το νέο πρόγραμμα κατάρτισης ΟΑΕΔ - Google Ελλάδας για 3.000 νέους ανέργους | Forin.gr
ΟΑΕΔ: Περισσότερες από 2.500 αιτήσεις μέσα σε 48 ώρες για το νέο πρόγραμμα κατάρτισης ΟΑΕΔ - Google Ελλάδας για 3.000 νέους ανέργους
ΟΑΕΔ Περισσότερες από 2.500 αιτήσεις μέσα σε 48 ώρες για το νέο πρόγραμμα κατάρτισης ΟΑΕΔ - Google Ελλάδας για 3.000 νέους ανέργους
Αθήνα, 16.07.2020
Περισσότερες από 2.500 αιτήσεις μέσα σε 48 ώρες για το νέο πρόγραμμα κατάρτισης ΟΑΕΔ - Google Ελλάδας για 3.000 νέους ανέργους
Περισσότερες από 2.500 αιτήσεις υποβλήθηκαν μέσα σε 48 ώρες από την έναρξη της ηλεκτρονικής πλατφόρμας την Τρίτη, 14 Ιουλίου, για συμμετοχή στο εξ αποστάσεως πρόγραμμα επαγγελματικής κατάρτισης «Ενίσχυση Ψηφιακών Δεξιοτήτων - Ψηφιακό Μάρκετινγκ» (Digital Marketing), στο πλαίσιο της συνεργασίας του ΟΑΕΔ με τη Google Ελλάδας για την αντιμετώπιση του ψηφιακού χάσματος, την επαγγελματική αποκατάσταση των ανέργων και την ενίσχυση της ψηφιακής οικονομίας.
Συνολικά, 3.000 νέοι άνεργοι θα επιλεγούν από τον ΟΑΕΔ, κατά σειρά προτεραιότητας, για να βελτιώσουν τις ψηφιακές τους δεξιότητες, στο πλαίσιο του προγράμματος εταιρικής κοινωνικής ευθύνης “Grow with Google.”
Το πρόγραμμα απευθύνεται σε εγγεγραμμένους ανέργους ηλικίας έως 29 ετών, αποφοίτους Α.Ε.Ι/Α.Τ.Ε.Ι/Ι.Ε.Κ. που διαθέτουν γνώσεις Αγγλικής γλώσσας και υπολογιστών, σύμφωνα με τις προϋποθέσεις συμμετοχής της πρόσκλησης εκδήλωσης ενδιαφέροντος, η οποία είναι αναρτημένη στον διαδικτυακό ιστότοπο www.oaed.gr
Η ολοκλήρωση της Ασύγχρονης Διαδικτυακής Εκπαίδευσης οδηγεί στην απόκτηση της πιστοποίησης της Google Ελλάδας ενώ για την ολοκλήρωση του προγράμματος, οι ωφελούμενοι θα λάβουν πιστοποιητικό παρακολούθησης από την Google και τον ΟΑΕΔ.